als_Latn dik_Latn sag_Latn
- Workshope
Qendra e Karrierës organizon përgjatë gjithë vitit akademik rreth 30 workshope me tematika të ndryshme, të cilat realizohen çdo javë pranë zyrave të karrierës të secilit fakultet. Synimi i këtyre workshopeve është orientimi dhe përgatitja e studentëve të UT-së, për një prezantim më të mirë të tyre në aplikimet e ndryshme për vazhdim studimesh, për mundësi bursash, trajnimesh dhe mundësi punësimi në tregun e punës. Tema të cilat trajtohen në këto workshope janë:
- Si të Shkruajmë një CV
- Si të shkruajmë një Letër Motivimi
- Si të përgatitemi për një Intervistë të suksesshme
- Shkrimi akademik
2. Trajnime
Trajnimet e QAL-së konsistojnë në trajtimin e disa çështjeve specifike, të cilat shërbejnë për përmirësimin e aftësive dhe rritjen e nivelit të performancës së studentit në fushën e tyre të studimit apo në mjedisin e punës. Qendra e Karrierës në bashkëpunim të vazhdueshëm me institucionet, kompanitë, bizneset dhe organizatat e ndryshme, zhvillon përgjatë vitit akademik trajnime me temat si:
- 21.11.2013 trajnimi mbi “Lidershipin dhe Sipërmarrjen”
- 22.04.2014 trajnim mbi shkrimin akademik “Si të shkruajmë shqip”
- 13.05.2014 trajnim mbi “Aftësitë e komunikimit”3. Info Day
“Info DAY” apo “Info – Tour”, është një ndër aktivitetet më të shpeshta të QAL-së, që organizohet për të informuar studentët në masë, për aktivitete të rëndësishme ku ata mund të përfitojnë eksperienca të vlefshme përsa i përket studimeve apo angazhimeve ekstra kurrikulare. Muaji nëntor është muaji i informimit për të gjithë studentët e UT-së. Përmes “Info DAY” apo “Info – Tour”, QAL ka për synim prezantimin e shërbimeve dhe mundësive të ndryshme që ofrojnë këto zyra: 1. Qendra karrierës (informacione të përditësuara nëpërmjet rrejtit social facebook) 2. NES – Rrjeti i Studentëve të Ekselencës (informacione të përditësuara nëpërmjet rrejtit social facebook) 3. Mundësi mobiliteti, studimesh jashtë vendi 4. Mbrojtja e gjuhës angleze në testin ndërkombëtar, Toeic dhe Toefl. (personi i kontaktit) * Bursat Erasmus Mundus Prej pesë vitesh, Universiteti i Tiranës është partner në projektin Erasmus Mundus, i përbërë nga dy programe JoinEU-SEE dhe Basileus. Ky partneritet i jep mundësinë studenteve të përfitojnë bursa për shkëmbime studimore në universitetet e vendeve të BE-së. “Info Tour – Erasmus Mundus” dhe “Info Day – Erasmus Mundus” organizohen gjatë muajve nëntor-shkurt, periudhë gjatë së cilës janë të hapura thirrjet për aplikime për bursa. Aktiviteti i parë “Info Tour” shërben si një fushatë informuese në të gjitha ambientet e fakultetit, ndërkohë “Info Day” organizohet në një ambient të fakultetit në një ditë të caktuar, gjatë së cilës jepen të gjitha detajet e mënyrës së aplikimit për të përfituar këto bursa. 4. Takime të Hapura Qendra e Karrierës në bashkëpunim me Universitetin e Tiranës dhe Rrjetin e Studentëve Ekselentë, organizon për studentët “Takime të Hapura” me personalitete të fushave të ndryshme. Në këto takime të hapura studentëve u jepet mundësia të komunikojnë drejtpërdrejtë me këto personalitete dhe njëkohësisht të shkëmbejnë eksperiencat e tyre. Gjatë vitit akademik 2013-2014 janë zhvilluar 7 takime të hapura: – 16.04.2013 “Takim i Hapur me ish kryeministrin Z. Sali Berisha” – 24.04.2013 “Takim i Hapur kryeministrin Z. Edi Rama” – 29.10.2013 “Java Franceze” – “Ku dhe si mund të studiojmë në Francë?” – 28.01.2014 “Paneli i Gazetarëve” – Adi Krasta, Ilva Tare dhe Fatos Baxhaku” – “Media dhe impakti i saj” – 03.04.2014 “Takim i hapur me Ambasadën e Azerbajxhanit” – 10.04.2014 “Takim i hapur me Znj. Rudina Xhunga” – 17.04.2014 “Takim i hapur me Ministrinë e Mirëqenies Sociale Z. Erion Veliaj” – 29.05.2014 “Takim i Hapur me gazetarin Z. Blendi Fevziu” – 04.06.2014 “Takim i Hapur me gazetarin Z. Fatos Baxhaku” 5. Shkolla Verore Shkolla verore është një aktivitet kulturor dhe akademik, i cili organizohet nga Qendra e Karrierës e Universiteti të Tiranës. Ky aktivitet konsiderohet jo vetëm si një eksperiencë e këndshme për studentët, por gjithashtu shërben si një eksperiencë motivuese dhe shumë e dobishme. Studentëve pjesëmarrës u jepet mundësia të zgjerojnë horizontin e tyre, të takojnë kolegë të degëve të tjera, të lidhin miqësi të ngushta, të gjejnë kontakte që mund t’i nevojiten për punën e tyre të ardhshme dhe të promovojnë vlerat e përbashkëta. Shkolla verore zhvillohet çdo vit përgjatë një jave gjatë muajit shtator. Ky aktivitet shërben gjithashtu, si një mundësi e mirë për tu njohur më nga afër me disa nga programet më të rëndësishme të UT-së, me historikun e këtij Universiteti, krijimin e strukturave të reja që funksionojnë në fakultete etj. Synimi i këtij aktiviteti është bashkëpunimi më i ngushtë me studentët e këtij universiteti dhe njohja më mirë e kërkesave të tyre. Ajo çfarë është e rëndësishme gjatë kësaj shkolle verore, është mundësia që u jepet studentëve për të paraqitur propozime projektesh të reja, të cilat vlerësohen nga stafi i UT-së. Sarandë 2011 Dhërmi 2013 Në shtator të 2013-ës u organizua shkolla verore me “Rrjetin e Studentëve Ekselentë” (Netëork of Exelent Students – NES), i cili përbëhet nga studentët ekselentë të çdo fakulteti të Universitetit të Tiranës. Në këtë shkollë morën pjesë rreth 60 studentë të cilët u njohën me programet e mobiliteteve të Erasmus Mundus, mënyrat e mbrojtjes së gjuhës angleze dhe u prezantuan projekt-ide në lidhje me aktivitetet e rrjetit të studentëve ekselentë (NES), apo në lidhje me QAL. Studentët u pajisën me materiale promocionale si bluza, kapele, çanta dhe stilolapsa të cilat përdoren në aktivitetet që organizohen nga qendra e karrierës. Gjatë prezantimeve të projekt-ideve nga vetë studentët u hodh edhe ideja e krijimit të grupit të “Studentëve vullnetarë”, që do të mbështesnin zyrat e karrierës të fakulteteve përkatëse. Iniciativa ishte shumë efikase dhe gjeti zbatim të menjëhershëm që me fillimin e vitit akademik dhe përgjatë tij, ku interesimi i studentëve ishte gjithnjë në rritje. Sot, QAL UT mbështetet nga më shumë se 40 vullnetarë. 6. Panairi i Karrierës “Eksploro botën tënde…” Panairi Karrierës është një aktivitet i përvitshëm i cili organizohet nga Qendra e Karrierës. Ky aktivitet, i kthyer në një traditë, shërben si një ekspozitë e punëdhënësve, rekrutuesve dhe institucioneve të arsimit, për të krijuar kontaktet e para mes punëkërkuesve dhe studentëve si dhe për t’u njohur me potencialin që ata ofrojnë. Ky panair shërben si burim informacioni për mundësi:
- Praktikash
- Internshipesh
- Mundësi punësimi
- Bursash
- Trajnimesh
2013 Panairi i Karrierës i Universitetit të Tiranës u zhvillua për herë të parë në vitin 2013 pranë Fakultetit të Ekonomisë, ku morën pjesë rreth 40 kompani dhe institucione. Mbi 700 studentë vizituan panairin dhe patën mundësinë të bisedojnë drejtpërdrejtë me përfaqësues të kompanive të mëdha të sektorit Bankar, Financiar, Burimeve Njerëzore, Telekomunikacionit etj., disa prej të cilëve realizuan prezantime njohëse të programeve të tyre për Internship, Punësim dhe për Strategji të reja të kërkimit të punës. 2014 Për të dytin vit radhazi panairi i karrierës i Universitetit të Tiranës u zhvillua në datën 21 Maj 2014, pranë Fakultetit të Shkencave të Natyrës. Në këtë edicion të dytë morën pjesë rreth 60 subjekte publike dhe private, të cilat ofruan mundësi të ndryshme për rreth 1000 studentë që vizituan këtë panair. Në ceremoninë e hapjes së këtij panairi ishin prezentë personalitete të rëndësishëm të botës akademike dhe politike të vendit. Përgjatë këtij panairi u realizuan rreth 600 intervistime, 59 studentët u morën në trajnime, 15 u punësuan dhe 35 studentëve ju mundësua intershipe/praktika mësimore
eng_Latn als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn lit_Latn lua_Latn als_Latn crh_Latn epo_Latn als_Latn